CELEX: 22009D0094
Language: mt
Date: 2009-07-08 00:00:00
Title: Deċiżjoni tal-Kumitat Konġunt taż-ŻEE Nru 94/2009 tat- 8 ta’ Lulju 2009 li temenda l-Protokoll 31, dwar il-kooperazzjoni f’oqsma speċifiċi barra mill-erba’ libertajiet, u l-Protokoll 37 tal-Ftehim taż-ŻEE

22.10.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 277/50
               
            DEĊIŻJONI TAL-KUMITAT KONĠUNT TAŻ-ŻEE
      Nru 94/2009
      tat-8 ta’ Lulju 2009
      li temenda l-Protokoll 31, dwar il-kooperazzjoni f’oqsma speċifiċi barra mill-erba’ libertajiet, u l-Protokoll 37 tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim taż-Żona Ekonomika Ewropea, minn hawn ’il quddiem imsejjaħ ‘il-Ftehim’, u b'mod partikolari l-Artikoli 86 u 98 u 101 tiegħu,
      Billi:
      
                  (1)
               
               
                  Il-Protokoll 31 tal-Ftehim ġie emendat mid-Deċiżjoni tal-Kumitat Konġunt taż-ŻEE Nru 93/2008 tal-4 ta’ Lulju 2008 (1).
               
            
                  (2)
               
               
                  Il-Protokoll 37 tal-Ftehim ġie emendat mid-Deċiżjoni tal-Kumitat Konġunt taż-ŻEE Nru 76/2009 tat-30 ta’ Ġunju 2009 (2).
               
            
                  (3)
               
               
                  Il-parteċipazzjoni tal-Iżlanda u n-Norveġja fil-Programmi tal-GNSS Ewropej (EGNOS u Galileo) fuq il-bażi tal-Ftehim hu ta’ interess reċiproku għall-Partijiet Kontraenti.
               
            
                  (4)
               
               
                  Il-Programmi tal-GNSS Ewropej (EGNOS u Galileo) huma ta’ importanza kbira għall-Iżlanda u n-Norveġja, mat-territorji rispettivi tagħhom u ż-żoni ta’ oċeani f’latitudnijiet għolja.
               
            
                  (5)
               
               
                  L-Iżlanda u n-Norveġja għandhom interess fis-servizzi kollha tal-Galileo, inklużi fis-Servizzi Pubbliċi Regolati.
               
            
                  (6)
               
               
                  Il-ftehimiet bejn il-Komunità Ewropea u l-Iżlanda u n-Norveġja, rispettivament, dwar proċeduri ta’ sigurtà għall-iskambju tal-informazzjoni klassifikata għandhom ikunu kkunsidrati.
               
            
                  (7)
               
               
                  Il-Partijiet Kontraenti jirrikonoxxu l-intenzjoni tal-Kummissjoni Ewropea biex tipproponi politiki u arranġamenti operattivi li jirregolaw l-aċċess għas-Servizzi Pubbliċi Regolati u biex jiġu żviluppati miżuri ulterjuri għall-protezzjoni, il-kontroll u l-ġestjoni tal-assi sensittivi, l-informazzjoni u t-teknoloġiji tal-Programmi tal-GNSS Ewropej kontra indħil, l-użu ħażin, l-attentati ostili u l-proliferazzjoni mhux mixtieqa.
               
            
                  (8)
               
               
                  L-Iżlanda u n-Norveġja jsostnu l-intenzjoni tagħhom biex jadottaw u jinfurzaw b’mod tempestiv skont il-miżuri ta’ ġurisdizzjoni li jipprovdu livell ekwivalenti ta’ sigurtà u sikurezza bħal dawk applikabbli fl-Unjoni Ewropea.
               
            
                  (9)
               
               
                  In-Norveġja ħadet sehem fil-fażijiet ta’ definizzjoni u ta’ żvilupp tal-Galileo permezz tal-Aġenzija Ewropea tal-Ispazju u l-Programm ta’ Qafas Komunitarju għar-Riċerka u l-Iżvilupp.
               
            
                  (10)
               
               
                  In-Norveġja ħadet sehem bħala osservatur fil-kumitat tal-Programm tal-GNSS sa mill-2008 u fil-Bord tas-Sigurtà tal-Galileo sa mill-2002.
               
            
                  (11)
               
               
                  Sa mil-Lulju 2008, huma applikabbli l-bidliet fil-governanza, il-finanzjament u s-sjieda tal-programmi tal-GNSS Ewropej.
               
            
                  (12)
               
               
                  Jekk ikun meħtieġ, il-prinċipji ta’ kooperazzjoni addizzjonali jsta’ jkun hemm ftehim bejn il-Partijiet Kontraenti biex jirregolaw żoni speċifiċi li mhumiex koperti minn din id-Deċiżjoni.
               
            
                  (13)
               
               
                  Għandha tingħata konsiderazzjoni xierqa lejn l-obbligiazzjonijiet tal-Partijiet Kontranti skont il-liġi internazzjonali.
               
            
                  (14)
               
               
                  Hu xieraq li tiġi estiża l-kooperazzjoni tal-Partijiet Kontraenti għall-Ftehim biex ikun jinkludi r-Regolament tal-Kunsill (KE) Nru 1321/2004 tat-12 ta’ Lulju 2004 dwar l-istabbiliment ta’ strutturi għat-tmexxija tal-programmi ta’ radjunavigazzjoni bis-satellita (3), kif ikkoreġut mill-ĠU L 6, 11.1.2007, p. 10.
               
            
                  (15)
               
               
                  Hu xieraq li tiġi estiża l-kooperazzjoni tal-Partijiet Kontraenti għall-Ftehim biex ikun jinkludi r-Regolament tal-Kunsill (KE) Nru 1942/2006 tat-12 ta’ Diċembru 2006 li jemenda r-Regolament (KE) Nru 1321/2004 dwar l-istabbiliment ta’ strutturi għat-tmexxija tal-programmi Ewropej ta’ radjunavigazzjoni bis-satellita (4).
               
            
                  (16)
               
               
                  Ikun xieraq li l-kooperazzjoni tal-Partijiet Kontraenti tal-Ftehim tiġi estiża biex tkun tinkludi r-Regolament (KE) Nru 683/2008 tal-Parlament Ewropew u tal-Kunsill tad-9 ta' Lulju 2008 dwar l-implimentazzjoni ulterjuri tal-programmi Ewropej ta’ radjunavigazzjoni bis-satellita (EGNOS u Galileo) (5).
               
            
                  (17)
               
               
                  Il-Protokoll 31 tal-Ftehim għandu għalhekk jiġi emendat sabiex din l-estensjoni ta' kooperazzjoni tkun tista' sseħħ mill-1 ta' Jannar 2009. Madanakollu, minħabba problemi ekomomiċi, il-parteċipazzjoni tal-Iżlanda fil-GNSS għandha tiġi sospiża temporanjament.
               
            
                  (18)
               
               
                  Fuq il-bażi tal-parteċipazzjoni kontinwa tan-Norveġja fil-fażijiet tad-definizzjoni u l-iżvilupp ta’ Galileo, u bil-għan li tipparteċipa bis-sħiħ ukoll fil-fażi tat-tħaddim, in-Norveġja ser tikkontribwixxi finanzjarjament għall-impenn tal-UE li kien fil-baġit għall-programmi tal-GNSS għas-sena 2008.
               
            
                  (19)
               
               
                  Biex il-Ftehim ikun jista’ jitħaddem sew, il-Protokoll 37 għall-Ftehim għandu jiġi estiż biex jinkludi l-Kumitat Xjentifiku u Tekniku u l-Kumitat għas-Sigurtà u s-Sikurezza tas-Sistema stabbiliti mill-Bord Amministrattiv skont ir-Regolament (KE) Nru 1321/2004, u l-Protokoll 31 għandu jiġi emendat sabiex jiġu speċifikati l-proċeduri għall-assoċjazzjoni ma’ dawn il-kumitati,
               
            IDDEĊIEDA DAN LI ĠEJ:
      Artikolu 1
      L-Artikolu 1 tal-Protokoll 31 tal-Ftehim huwa b'dan emendat kif ġej:
      
                  1.
               
               
                  It-test fil-paragrafu 8 għandu jiġi sostitwit b'dan li ġej:
                  
                              “(a)
                           
                           
                              L-Istati tal-EFTA għandhom jipparteċipaw bis-sħiħ fl-Awtorità ta' Superviżjoni għas-Sistema Ewropea Tan-Navigazzjoni Globali tas-Satellita minn hawn ’il quddiem imsejħa l-‘Awtorità’, kif stipulat fl-att tal-Komunità segwenti:
                              
                                          —
                                       
                                       
                                          
                                             32004 R 1321: Ir-Regolament tal-Kunsill (KE) Nru 1321/2004 tat-12 ta' Lulju 2004 dwar l-istabbiliment ta' strutturi għat-tmexxija tal-programmi Ewropej ta' radjunavigazzjoni bis-satellita (ĠU L 246, 20.7.2004, p. 1), kif ikkoreġut mill-ĠU L 6, 11.1.2007, p. 10, kif emendat minn:
                                          
                                                      —
                                                   
                                                   
                                                      
                                                         32006 R 1942: Ir-Regolament tal-Kunsill (KE) Nru 1942/2006 tat-12 ta’ Diċembru 2006 (ĠU L 367, 22.12.2006, p. 18).
                                                   
                                                
                                    
                        
                              (b)
                           
                           
                              L-Istati tal-EFTA għandhom jikkontribwixxu finanzjarjament għall-attivitajiet msemmijin taħt (a) skont l-Artikolu 82 (1)(a) tal-Protokoll 32 tal-Ftehim.
                           
                        
                              (c)
                           
                           
                              L-Istati tal-EFTA għandhom jipparteċipaw bis-sħiħ, mingħajr ma jkollhom id-dritt għall-vot, fil-Bord Amministrattiv tal-Awtorità u fil-Kumitat Xjentifiku u Tekniku u fil-Kumitat ta' Sigurtà u Sikurezza tas-Sistema tal-Awtorità
                           
                        
                              (d)
                           
                           
                              L-Awtorità għandu jkollha personalità legali. Hija għandha tgawdi fl-Istati kollha tal-Partijiet Kontraenti l-kapaċità l-iktar wiesgħa mogħtija lill-persuni legali skont il-liġijiet tagħhom.
                           
                        
                              (e)
                           
                           
                              L-Istati tal-EFTA għandhom japplikaw lill-Aġenzija l-Protokoll tal-Privileġġi u l-Immunitajiet tal-Komunitajiet Ewropej.
                           
                        
                              (f)
                           
                           
                              B’deroga mill-Artikolu 12(2)(a) tal-Kundizzjonijiet ta’ Impjieg u tal-impjegati l-oħra tal-Komunitajiet Ewropej, iċ-ċittadini tal-Istati tal-EFTA li jgawdu d-drittijiet sħaħ tagħhom bħala ċittadini jistgħu jiġu impjegati mid-Direttur Eżekuttiv tal-Awtorità fuq bażi ta’ kuntratt.
                           
                        
                              (g)
                           
                           
                              Bis-saħħa tal-Artikolu 79(3) tal-Ftehim Taqsima VII (Dispożizzjonijiet Istituzzjonali) tal-Ftehim għandu japplika għal-dan il-paragrafu, bl-eċċezzjoni tat-Taqsimiet 1 u 2 tal-Kapitolu 3.
                           
                        
                              (h)
                           
                           
                              Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għal dokumenti tal-Parlament, il-Kunsill u l-Kummissjoni għandu, għall-applikazzjoni ta' dan ir-Regolament, japplika għal kull dokument tal-Awtorità fir-rigward tal-Istati tal-EFTA wkoll.
                           
                        
                              (i)
                           
                           
                              Dan il-paragrafu m’għandux japplika għal-Liechtenstein.
                           
                        
                              (j)
                           
                           
                              Fir-rigward tal-Iżlanda, dan il-paragrafu għandu jiġi sospiż sakemm jiġi deċiż mod ieħor mill-Kumitat Konġunt taż-ZEE.”
                           
                        
            
                  2.
               
               
                  Il-paragrafu li ġej għandu jiddaħħal wara l-paragrafu 8:
                  
                              “8a.
                           
                           
                              
                                          (a)
                                       
                                       
                                          Mill-1 ta’ Jannar 2009, l-Istati tal-EFTA għandhom jipparteċipaw fl-attivitajiet li jistgħu jirriżultaw mill-Att tal-Komunità li ġej:
                                          
                                                      —
                                                   
                                                   
                                                      
                                                         32008 R 0683: Ir-Regolament (KE) Nru 683/2008 tal-Parlament Ewropew u tal-Kunsill tad-9 ta' Lulju 2008 dwar implimentazzjoni ulterjuri tal-programmi Ewropej ta' navigazzjoni bis-satellita (EGNOS u Galileo). (ĠU L 196, 24.7.2008, p. 1).
                                                   
                                                
                                    
                                          (b)
                                       
                                       
                                          L-Istati tal-EFTA għandhom jikkontribwixxu finanzjarjament għall-attivitajiet imsemmijin taħt (a) skont l-Artikolu 82 (1)(a) tal-Protokoll 32 tal-Ftehim.
                                          Barra minn hekk, u fuq il-bażi tal-Artikolu 82(1)(c) tal-Ftehim, in-Norveġja għandha tikkontribwixxi l-ammont ta' EUR 20 114 000 għas-sena 2008, li minnhom nofshom għandhom jitħallsu sal-31 ta’ Awwissu 2012 u n-nofs l-ieħor sal-31 ta' Awwissu 2013, sabiex jiġu inklużi fis-sejħa għall-fondi previsti fl-Artikolu 2(2), tal-ewwel subparagrafu tal-Protokoll 32.
                                       
                                    
                                          (c)
                                       
                                       
                                          L-Istati tal-EFTA għandhom jipparteċipaw bis-sħiħ, mingħajr id-dritt tal-vot, fil-kumitati kollha tal-Komunità li jgħinu lill-Kummissjoni Ewropea fil-ġestjoni, l-iżvilupp u l-implimentazzjoni tal-attivitajiet li hemm referenza għalihom f’(a).
                                          Bla ħsara għal din, il-parteċipazzjoni tal-Istati tal-EFTA fil-kumitati tal-Komunità li jassistu lill-Kummissjoni Ewropea b’mod speċifiku fl-aspetti ta’ siġurtà msemmija taħt (a) tista’ tkun soġġetta għal arranġamenti separati li għandu jintlaħaq qbil dwarhom bejn l-Istati tal-EFTA u l-Kummissjoni Ewropea. Arranġamenti bħal dawn jistgħu jikkontribwixxu biex ikun hemm protezzjoni koerenti fil-Komunità Ewropea u fl-Istati tal-EFTA tad-dejta, l-informazzjoni u t-teknoloġiji tal-programmi tal-GNSS Ewropej u biex ikunu konformi mal-impenji internazzjonali tal-Partijiet Kontraenti f’dan is-settur.
                                       
                                    
                                          (d)
                                       
                                       
                                          Dan il-paragrafu m’għandux japplika għal-Liechtenstein.
                                       
                                    
                                          (e)
                                       
                                       
                                          Fir-rigward tal-Iżlanda, dan il-paragrafu għandu jiġi sospiż sakemm jiġi deċiż mod ieħor mill-Kumitat Konġunt taż-ŻEE.”
                                       
                                    
                        
            
                  3.
               
               
                  It-test fil-paragrafu 6 għandu jiġi sostitwit b'dan li ġej:
                  “Il-valutazzjoni u l-għoti tad-direzzjoni ewlenija ta’attivitajiet fil-programmi ta’ qafas tal-attivitajiet Komunitarji fil-qasam tar-riċerka u l-iżvilupp teknoloġiku msemmija fil-paragrafu 5, 8a, 9 u 10 għandhom jiġu rregolati mill-proċedura msemmija fl-Artikolu 79(3) tal-Ftehim.”
               
            Artikolu 2
      Il-punti li ġejjin għandhom jiddaħħlu fil-Protokoll 37 (li fih il-lista prevista fl-Artikolu 101) għall-Ftehim:
      
                  “30.
               
               
                  Il-Kumitat Xjentifiku u Tekniku (Regolament tal-Kunsill (KE) Nru 1321/2004).
               
            
                  31.
               
               
                  Il-Kumitat għas-Sigurtà u s-Sikurezza tas-Sistema (Regolament tal-Kunsill (KE) Nru 1321/2004).”
               
            Artikolu 3
      Din id-Deċiżjoni għandha tidħol fis-seħħ fil-jum wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Għandha tapplika mill-1 ta' Jannar 2009.
      Artikolu 4
      Din id-Deċiżjoni għandha tiġi pubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-8 ta’ Lulju 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 280, 23.10.2008, p. 34.
      
         (2)  ĠU L 232, 3.9.2009, p. 40.
      
         (3)  ĠU L 246, 20.7.2004, p. 1.
      
         (4)  ĠU L 367, 22.12.2006, p. 18.
      
         (5)  ĠU L 196, 24.7.2008, p. 1.
      
         (*)  L-ebda rekwiżiti konstituzzjonali ma huma indikati.